ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ഡെങ്കിപ്പനി കൂടുതലായി ബാധിച്ച കേരളമുള്പ്പെടെയുള്ള 9 സംസ്ഥാനങ്ങളിലേക്ക്/കേന്ദ്രഭരണപ്രദേശങ്ങളിലേക്ക് കേന്ദ്ര ആരോഗ്യമന്ത്രിയുടെ നിര്ദേശപ്രകാരം ഉന്നതതലസംഘത്തെ അയച്ച് കേന്ദ്രം
ഡെങ്കിപ്പനി ഫലപ്രദമായി നിയന്ത്രിക്കുന്നതിനുള്ള പൊതുജനാരോഗ്യ നടപടികളില് സംസ്ഥാനങ്ങളെ/കേന്ദ്രഭരണപ്രദേശങ്ങളെ കേന്ദ്രസംഘങ്ങള് സഹായിക്കും
ഡെങ്കിപ്പനി കൂടുതലായി ബാധിച്ച കേരളമുള്പ്പെടെയുള്ള 9 സംസ്ഥാനങ്ങളിലേക്ക്/കേന്ദ്രഭരണപ്രദേശങ്ങളിലേക്ക് കേന്ദ്രം ഉന്നതതലസംഘങ്ങളെ അയച്ചു. അസുഖം ഫലപ്രദമായി നിയന്ത്രിക്കുന്നതിനുള്ള നടപടികള്ക്ക് കേന്ദ്രസംഘങ്ങള് സഹായിക്കും. 2021 നവംബര് 1ന് ഡല്ഹിയില് ഡെങ്കിപ്പനി സ്ഥിതിഗതികളെക്കുറിച്ചുള്ള അവലോകന യോഗത്തില് കേന്ദ്ര ആരോഗ്യ-കുടുംബക്ഷേമ മന്ത്രി ഡോ. മന്സുഖ് മാണ്ഡവ്യ നിര്ദേശിച്ചതനുസരിച്ചാണ് നടപടി. കേരളത്തിനുപുറമെ ഹരിയാന, പഞ്ചാബ്, രാജസ്ഥാന്, തമിഴ്നാട്, ഉത്തര്പ്രദേശ്, ഉത്തരാഖണ്ഡ്, ഡല്ഹി, ജമ്മു & കശ്മീര് എന്നിവിടങ്ങളിലേക്കാണ് കേന്ദ്രസംഘം എത്തുന്നത്.
(ഡെങ്കിപ്പനി കൂടുതലായി ബാധിച്ച എല്ലാ സംസ്ഥാനങ്ങള്ക്കും/കേന്ദ്രഭരണപ്രദേശങ്ങള്ക്കും സഹായം എത്തിക്കാന് കേന്ദ്ര ആരോഗ്യമന്ത്രി ആരോഗ്യമന്ത്രാലയത്തിനു നിര്ദ്ദേശം നല്കിയിരുന്നു. രാജ്യത്തുടനീളം സംസ്ഥാനങ്ങളിലും കേന്ദ്രഭരണ പ്രദേശങ്ങളിലുമായി ആകെ 1,16,991 പേര്ക്കാണു രോഗബാധ സ്ഥിരീകരിച്ചത്.
മുന്വര്ഷം ഇതേ കാലയളവിലെ രോഗബാധിതരുടെ എണ്ണത്തെ അപേക്ഷിച്ച് ഒക്ടോബറില് ചില സംസ്ഥാനങ്ങളില് ഉയര്ന്നതോതില് രോഗബാധ സ്ഥിരീകരിച്ചിട്ടുണ്ട്. മൊത്തം 15 സംസ്ഥാനങ്ങളില്/കേന്ദ്രഭരണപ്രദേശങ്ങളില് ഈ വര്ഷം ഒക്ടോബര് 31 വരെ വളരെ കൂടിയ തോതിലാണു രോഗബാധ സ്ഥിരീകരിച്ചത്. രാജ്യത്തെ മൊത്തം ഡെങ്കിപ്പനിബാധിതരുടെ 86 ശതമാനവും ഈ സംസ്ഥാനങ്ങളിലാണ്.
ഇതുകണക്കിലെടുത്താണു സെപ്റ്റംബറിനെ അപേക്ഷിച്ച് ഒക്ടോബറില് കൂടുതല് രോഗബാധ സ്ഥിരീകരിച്ച 9 സംസ്ഥാനങ്ങളിലേക്ക്/കേന്ദ്രഭരണപ്രദേശങ്ങളിലേക്ക്, എന്വിബിഡിസിപി, എന്സിഡിസി, പ്രാദേശിക ഓഫീസുകള് എന്നിവയില് നിന്നുള്ള വിദഗ്ധരടങ്ങുന്ന കേന്ദ്രസംഘത്തെ നിയോഗിച്ചത്.
സംസ്ഥാനങ്ങളുടെ ആരോഗ്യപരിപാടികളില് സഹകരിക്കാനും അവയ്ക്കു പിന്തുണയേകാനുമാണ് ഈ സംഘങ്ങളോട് ആവശ്യപ്പെട്ടിരിക്കുന്നത്. രോഗപ്രതിരോധത്തിന്റെ സ്ഥിതിഗതികള്, കിറ്റുകളുടെയും മരുന്നുകളുടെയും ലഭ്യത, രോഗം നേരത്തെ തിരിച്ചറിയല്, കീടനാശിനികളുടെ ലഭ്യതയും ഉപയോഗവും, കീടനിയന്ത്രണവും മുതിര്ന്നവരിലെ രോഗപ്രതിരോധ നടപടികളും തുടങ്ങിയ കാര്യങ്ങള് അറിയിക്കാന് കേന്ദ്രസംഘത്തോട് ആവശ്യപ്പെട്ടിട്ടുണ്ട്. സംഘത്തിന്റെ നിരീക്ഷണങ്ങള് സംസ്ഥാന ആരോഗ്യവകുപ്പിനെയും അറിയിക്കും.
മന്ത്രിസഭ
പരിസ്ഥിതി സഹകരണത്തിനായുള്ള ബ്രിക്സ് രാഷ്ട്രങ്ങളുടെ ധാരണാപത്രത്തിനു മന്ത്രിസഭാ അനുമതി
പരിസ്ഥിതി സഹകരണത്തിനായി ബ്രിക്സ് രാഷ്ട്രങ്ങള് പരസ്പരം ഒപ്പുവെച്ച ധാരണാപത്രത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം മുന്കാല പ്രാബല്യത്തോടെ അനുമതി നല്കി. ദക്ഷിണാഫ്രിക്കയിലെ ജോഹന്നസ്ബര്ഗില് 2018 ജൂലൈയില് നടന്ന ബ്രിക്സ് ഉച്ചകോടിയിലാണു ധാരണാപത്രം ഒപ്പുവെക്കപ്പെട്ടത്.
ശുദ്ധമായ വായു, ജലം, ജൈവവൈവിധ്യം, കാലാവസ്ഥാ വ്യതിയാനം, മാലിന്യ നിര്മാര്ജനം, സുസ്ഥിര വികസനത്തിനും സുസ്ഥിര വികസന ലക്ഷ്യങ്ങള്ക്കുമായുള്ള 2030 അജണ്ട നടപ്പാക്കല്, പരസ്പരം അംഗീകരിച്ചു സഹകരിക്കാവുന്ന മറ്റു മേഖലകള് എന്നീ കാര്യങ്ങളില് ഒരുമിച്ചു പ്രവര്ത്തിക്കുന്നതിനു ധാരണാപത്രം അവസരമൊരുക്കുന്നു.
തുല്യതയും പരസ്പരം നേട്ടവും ഉറപ്പാക്കി, ഓരോ രാജ്യത്തെയും നിയമ വ്യവസ്ഥകളെ മാനിച്ചുകൊണ്ട് പരിസ്ഥിതി സംരക്ഷണം, പ്രകൃതിവിഭവങ്ങളുടെ ഉപയോഗം എന്നീ മേഖലകളില് ബ്രിക്സ് രാഷ്ട്രങ്ങള് തമ്മില് അടുപ്പമേറിയതും ദീര്ഘകാലീനവുമായ ബന്ധത്തെ പ്രോല്സാഹിപ്പിക്കുന്നതാണു ധാരണാപത്രം.
ഉയര്ന്നുവരുന്ന പരിസ്ഥിതി പ്രശ്നങ്ങള് കേവലം ഏതെങ്കിലും രാഷ്ട്രങ്ങളെ ബാധിക്കുന്നവയല്ല, മറിച്ച് ആഗോള തലത്തില് ഉള്ളവയാണ്. ലോകത്തിലെ ആകെ ജനസംഖ്യയുടെ 40 ശതമാനം വരുന്ന ബ്രസീല്, റഷ്യ, ഇന്ത്യ, ചൈന, ദക്ഷിണാഫ്രിക്ക എന്നീ വന് സമ്പദ്വ്യവസ്ഥകള് ഉള്പ്പെടുന്ന ബ്രിക്സ് രാഷ്ട്രങ്ങള് പരിസ്ഥിതി സംരക്ഷിക്കുകയും നിലനിര്ത്തുകയും ചെയ്യേണ്ട ഉത്തരവാദിത്തം ഏറ്റെടുക്കുന്നു.
മെച്ചപ്പെട്ട രീതിയില് പരിസ്ഥിതി സംരക്ഷണം, കാലാവസ്ഥ സംരക്ഷണം, വന്യജീവി സംരക്ഷണം എന്നിവ ഉറപ്പാക്കാന് പൊതു, സ്വകാര്യ പങ്കാളിത്തത്തിലൂടെ അനുഭവജ്ഞാനവും മികച്ച പ്രവര്ത്തന രീതികളും സാങ്കേതിക പരിജ്ഞാനവും പങ്കുവെക്കുന്നതിനു ധാരണാപത്രം അവസരമൊരുക്കും. പരസ്പരം താല്പര്യമുള്ള മേഖലകളില് സഹകരിച്ചു പദ്ധതികള് ആരംഭിക്കുന്നതിനും വ്യവസ്ഥയുണ്ട്.
(Visitor Counter : 113
പ്രധാനമന്ത്രിയുടെ ഓഫീസ്
കോവിഡ് മാനേജ്മെന്റിനെ സഹായിക്കുന്നതിനുള്ള സായുധ സേനയുടെ തയ്യാറെടുപ്പുകൾ പ്രധാനമന്ത്രി അവലോകനം ചെയ്തു
ഡിഫൻസ് സ്റ്റാഫ് തലവൻ  ജനറൽ ബിപിൻ റാവത്ത് ഇന്ന് പ്രധാനമന്ത്രിയെ സന്ദർശിച്ചു. പകർച്ചവ്യാധിയെ നേരിടാൻ സായുധ സേന നടത്തുന്ന ഒരുക്കങ്ങളും പ്രവർത്തനങ്ങളും അവർ അവലോകനം ചെയ്തു.
കഴിഞ്ഞ രണ്ട് വർഷത്തിനിടെ വിരമിച്ച, അല്ലെങ്കിൽ കാലാവധി തികയും മുമ്പ് സ്വയം പിരിഞ്ഞുപോകുകയോ ചെയ്ത സായുധ സേനയിലെ എല്ലാ മെഡിക്കൽ ഓഫീസർമാരെയും അവരുടെ നിലവിലെ താമസസ്ഥലത്തിന് സമീപം കൊവിഡ് ഡ്യൂട്ടിക്കായി തിരിച്ചുവിളിക്കുകയാണെന്ന് സിഡിഎസ് പ്രധാനമന്ത്രിയെ അറിയിച്ചു.
നേരത്തെ വിരമിച്ച മറ്റ് മെഡിക്കൽ ഓഫീസർമാരോടും മെഡിക്കൽ എമർജൻസി ഹെൽപ്പ് ലൈനുകൾ വഴി തങ്ങളുടെ സേവനങ്ങൾ ലഭ്യമാക്കാൻ അഭ്യർത്ഥിച്ചിട്ടുണ്ട്.
കമാൻഡ്, കോർ , ഡിവിഷൻ എന്നിവയുടെ ആസ്ഥാനങ്ങൾ ,നാവികസേനയുടെയും വ്യോമസേനയുടെയുമടക്കം ആസ്ഥാനങ്ങളിലെ മുഴുവൻ മെഡിക്കൽ ഓഫീസർമാരെയും ആശുപത്രികളിൽ നിയമിക്കുമെന്ന് ജനറൽ ബിപിൻ റാവത്ത് പ്രധാനമന്ത്രിയെ അറിയിച്ചു.
ആശുപത്രികളിൽ ഡോക്ടർമാർക്കൊപ്പം നഴ്സിംഗ് സ്റ്റാഫിനെയും വാൻ തോതിൽ നിയമിക്കുന്നുണ്ടെന്ന് സിഡിഎസ് പ്രധാനമന്ത്രിയെ അറിയിച്ചു. വിവിധ സ്ഥാപനങ്ങളിൽ സായുധ സേനയ്ക്ക് ലഭ്യമായ ഓക്സിജൻ സിലിണ്ടറുകൾ ആശുപത്രികൾക്ക് ലഭ്യമാക്കുമെന്നും അദ്ദേഹം പ്രധാനമന്ത്രിയെ അറിയിച്ചു.
പ്രതിരോധ സേനകൾ ധാരാളം മെഡിക്കൽ സൗകര്യങ്ങൾ സൃഷ്ടിക്കുന്നുണ്ടെന്നും സാധ്യമായ ഇടങ്ങളിൽ സൈനിക മെഡിക്കൽ അടിസ്ഥാന സൗകര്യങ്ങൾ സിവിലിയന്മാർക്ക് ലഭ്യമാക്കുമെന്നും സിഡിഎസ് അറിയിച്ചു.
ഇന്ത്യയിലും വിദേശത്തും ഓക്സിജനും മറ്റ് അവശ്യവസ്തുക്കളും എത്തിക്കുന്നതിന് വ്യോമസേന നടത്തുന്ന പ്രവർത്തനങ്ങൾ പ്രധാനമന്ത്രി അവലോകനം ചെയ്തു.
വിവിധ കേന്ദ്രങ്ങളിൽ വെറ്ററൻസ് സെല്ലുകളിൽ നിയോഗിച്ചിട്ടുള്ള കേന്ദ്ര, രാജ്യ സൈനിക് വെൽഫെയർ ബോർഡുകൾക്കും ഉദ്യോഗസ്ഥർക്കും വിദൂര പ്രദേശങ്ങൾ ഉൾപ്പെടെ സാധ്യമായിടത്തെല്ലാം വിമുക്ത ഭടന്മാരുടെ സേവനങ്ങൾ ഏകോപിപ്പിക്കാൻ നിർദേശം നൽകുന്നത് സംബന്ധിച്ചും പ്രധാനമന്ത്രി സിഡിഎസുമായി ചർച്ച ചെയ്തു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 203.60 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.88 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 1,43,988
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 20,409 പേര്ക്ക്
രോഗമുക്തി നിരക്ക് നിലവില് 98.48%
പ്രതിവാര രോഗസ്ഥിരീകരണ നിരക്ക് 4.82%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 203.60 കോടി  പിന്നിട്ടു. 2,69,13,617 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.88 കോടി യിലധികം 3,88,69,424കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 10411534
രണ്ടാം ഡോസ് 10089237
കരുതല് ഡോസ് 6270565
മുന്നണിപ്പോരാളികള്
ഒന്നാം ഡോസ് 18430264
രണ്ടാം ഡോസ് 17669466
കരുതല് ഡോസ് 12080554
12-14 പ്രായപരിധിയിലുള്ളവര്
ഒന്നാം ഡോസ് 38869424
രണ്ടാം ഡോസ് 27688239
15-18 പ്രായപരിധിയിലുള്ളവര്
ഒന്നാം ഡോസ് 61139101
രണ്ടാം ഡോസ് 50950062
18-44 പ്രായപരിധിയിലുള്ളവര്
ഒന്നാം ഡോസ് 559454387
രണ്ടാം ഡോസ് 508485685
കരുതല് ഡോസ് 20355068
45-59 പ്രായപരിധിയിലുള്ളവര്
ഒന്നാം ഡോസ് 203674247
രണ്ടാം ഡോസ് 195208100
കരുതല് ഡോസ് 13916623
60നുമേല് പ്രായമുള്ളവര്
ഒന്നാം ഡോസ് 127432837
രണ്ടാം ഡോസ് 121989823
കരുതല് ഡോസ് 31931091
കരുതല് ഡോസ് 8,45,53,901
ആകെ 2,03,60,46,307
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 1,43,988 ; ഇത് രാജ്യത്തെ മൊത്തം സജീവ കേസുകളുടെ 0.33% ആണ്.
ദേശീയ രോഗമുക്തി നിരക്ക് 98.48 % ആണ്. കഴിഞ്ഞ 24 മണിക്കൂറിനുള്ളില് 22,697 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,33,09,484 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 20,409 പേര്ക്കാണ്.
കഴിഞ്ഞ 24 മണിക്കൂറിനുള്ളില് 3,98,761 പരിശോധനകള് നടത്തി. ആകെ 87.44 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 4.82 ശതമാനമാണ്. പ്രതിദിന രോഗസ്ഥിരീകരണ നിരക്ക് 5.12 ശതമാനമാണ്.
(ND
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസ് ; വെള്ളി മെഡൽ നേടിയ ലോൺ ബൗൾ പുരുഷ ടീമിനെ പ്രധാനമന്ത്രി അഭിനന്ദിച്ചു
ബർമിംഗ്ഹാം കോമൺവെൽത്ത് ഗെയിംസിൽ വെള്ളി മെഡൽ നേടിയതിന് ലോൺ ബൗൾ പുരുഷ ടീമിലെ കളിക്കാരായ സുനിൽ ബഹാദൂർ, നവനീത് സിംഗ്, ചന്ദൻ കുമാർ സിംഗ്, ദിനേശ് കുമാർ എന്നിവരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
"ലോൺ ബൗൾസിൽ വെള്ളിമെഡൽ നേടിയ സുനിൽ ബഹാദൂർ, നവനീത് സിംഗ്, ചന്ദൻ കുമാർ സിംഗ്, ദിനേശ് കുമാർ എന്നിവരെ ഓർത്ത് അഭിമാനിക്കുന്നു. അവരുടെ കൂട്ടായ പ്രവർത്തനവും സ്ഥിരോത്സാഹവും പ്രശംസനീയമാണ്. അവരുടെ ഭാവി പ്രയത്നങ്ങൾക്ക് ആശംസകൾ.
--ND--
(Proud of Sunil Bahadur, Navneet Singh, Chandan Kumar Singh and Dinesh Kumar, who have won a Silver medal in Lawn Bowls. Their teamwork and tenacity are admirable. Best wishes to them for their future endeavours. #Cheer4India pic.twitter.com/I86wJywzrt
— Narendra Modi  August 6, 2022
വാണിജ്യ വ്യവസായ മന്ത്രാലയം
ഇന്ത്യയുടെ ബസുമതി ഇതര അരി കയറ്റുമതി 2013-14 മുതൽ 109% വർധിച്ച് 6115 ദശലക്ഷം ഡോളറായി.
ന്യൂ ഡൽഹി: ഏപ്രിൽ 20 , 2022
ഇന്ത്യയുടെ ബസുമതി ഇതര അരി കയറ്റുമതി 2013-14 സാമ്പത്തിക വർഷത്തിലെ 2925 ദശലക്ഷം ഡോളറിൽ നിന്ന് 2021-22 സാമ്പത്തിക വർഷത്തിൽ 6115 ദശലക്ഷം ഡോളറായി 109% വളർച്ച കൈവരിച്ചു.ഡിജിസിഐഎസ് കണക്ക് അനുസരിച്ച്, 2021-22 ൽ ഇന്ത്യ ലോകമെമ്പാടുമുള്ള 150-ലധികം രാജ്യങ്ങളിലേക്ക് അരി കയറ്റുമതി ചെയ്തു.
ഡിജിസിഐഎസ് കണക്കുകൾ പ്രകാരം, 2019-20ൽ 2015 ദശലക്ഷംഡോളറിന്റെ ബസ്മതി ഇതര അരി ഇന്ത്യ കയറ്റുമതി ചെയ്തിരുന്നു, ഇത് 2020-21ൽ 4799 ദശലക്ഷം ഡോളറായി ഉയർന്നു. 2021-22ൽ 27% വളർച്ച രേഖപ്പെടുത്തിക്കൊണ്ട് , ബസുമതി ഇതര അരിയുടെ കയറ്റുമതി എല്ലാ കാർഷികോൽപ്പന്നങ്ങളിലും ഏറ്റവും കൂടുതൽ വിദേശ നാണ്യ വരുമാനം നേടി.
കഴിഞ്ഞ രണ്ട് വർഷങ്ങളിൽ തുറമുഖങ്ങളിലെ അടിസ്ഥാന സൗകര്യങ്ങൾ വികസിപ്പിക്കുന്നതിലും മൂല്യ ശൃംഖലയുടെ വികസനത്തിനും അരി കയറ്റുമതിക്കായി പുതിയ രാജ്യങ്ങളിൽ അവസരങ്ങൾ കണ്ടെത്താനുള്ള ഇന്ത്യയുടെ ശ്രമങ്ങളും, അരി കയറ്റുമതിയിൽ വൻ കുതിച്ചുചാട്ടത്തിന് കാരണമായി.
2021-22 ലെ രണ്ടാമത് അഡ്വാൻസ് എസ്റ്റിമേറ്റ് പ്രകാരം, 2021-22 ലെ അരിയുടെ മൊത്തം ഉൽപ്പാദനം 127.93 ദശലക്ഷം ടണ്ണായി കണക്കാക്കപ്പെടുന്നു. ഇത് കഴിഞ്ഞ അഞ്ച് വർഷത്തെ ശരാശരി ഉൽപ്പാദനമായ 116.44 ദശലക്ഷം ടണ്ണിനേക്കാൾ 11.49 ദശലക്ഷം ടൺ കൂടുതലാണ്. ചൈന കഴിഞ്ഞാൽ ലോകത്തിലെ ഏറ്റവും വലിയ അരി ഉത്പാദക രാജ്യമാണ് ഇന്ത്യ.
IE/SKY
ആരോഗ്യ, കുടുംബക്ഷേമ മന്ത്രാലയം
കേന്ദ്രം കോവിഡ്-19 വാക്സിനുകൾക്ക് പുതിയ ഓർഡർ നൽകിയിട്ടില്ല എന്നുള്ള മാധ്യമ വാർത്തകൾ തെറ്റും വാസ്തവ വിരുദ്ധവുമാണ്
കേന്ദ്രം കോവിഡ്-19 വാക്സിനുകൾക്ക് പുതിയ ഓർഡർ നൽകിയിട്ടില്ല എന്ന് ചില മാധ്യമങ്ങൾ റിപ്പോർട്ട് ചെയ്തിരിക്കുന്നു. മാർച്ച് 2021-ന് ആണ് കേന്ദ്രം നിലവിലെ രണ്ട് വാക്സിൻ നിർമ്മാതാകൾക്ക് അവസാനമായി ഓർഡർ നൽകിയത്  എന്ന് ഇത്തരം റിപ്പോർട്ടുകൾ സൂചിപ്പിക്കുന്നു.
ഈ റിപോർട്ടുകൾ തെറ്റും വാസ്തവ വിരുദ്ധവുമാണ്.
2021 ഏപ്രിൽ 28ന്, മെയ്, ജൂൺ, ജൂലൈ മാസങ്ങൾക്ക് വേണ്ടിയുള്ള കോവിഷീൽഡ് വാക്സിന്റെ 11 കോടി ഡോസുകൾക്ക് 1732.50 കോടി രൂപയുടെ 100% അഡ്വാൻസ്  സീറം ഇൻസ്റ്റിറ്റ്യൂട്ട് ഓഫ് ഇന്ത്യക്ക് നൽകിയിരുന്നു. ഇതുവരെ, 10 കോടി കോവിഷീൽഡ് വാക്സിൻ ഡോസുകൾക്ക് നൽകിയ ഓർഡറിൽ, 8.744 കോടി ഡോസുകൾ, 2021 മെയ് 3 വരെ ലഭിച്ചു കഴിഞ്ഞു.
ഇത് കൂടാതെ, 2021 ഏപ്രിൽ 28ന്, മെയ്, ജൂൺ, ജൂലൈ മാസങ്ങൾക്ക് വേണ്ടിയുള്ള 5 കോടി കോവാക്സിൻ ഡോസുകൾക്ക് 787.50 കോടി രൂപയുടെ 100% അഡ്വാൻസ്  ഭാരത് ബയോടെക്കിനും നൽകിയിരുന്നു. ഇതുവരെ, 2 കോടി കോവാക്സിൻ ഡോസുകൾക്ക് നൽകിയ ഓർഡറിൽ, 0.8813 കോടി ഡോസുകൾ, 2021 മെയ് 3 വരെ ലഭിച്ചു കഴിഞ്ഞു.
ഇതിനാൽ, പുതിയതായി ഓർഡറുകൾ നൽകിയിട്ടില്ല എന്നുള്ള വാർത്തകൾ തെറ്റാണ്.
2021 മേയ് 2 വരെയുള്ള കണക്ക് പ്രകാരം, ഭാരത സർക്കാർ ഇതുവരെ 16.54 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും, കേന്ദ്രഭരണ പ്രദേശങ്ങൾക്കും സൗജന്യമായി നൽകിയിട്ടുണ്ട്. 78 ലക്ഷത്തിൽ അധികം ഡോസുകൾ ഇപ്പോഴും സംസ്ഥാനങ്ങളുടെയും, കേന്ദ്രഭരണ പ്രദേശങ്ങളുടെയും കൈവശം ജനങ്ങൾക്ക് നൽകാനായി ബാക്കിയുണ്ട്. 56 ലക്ഷത്തിലധികം വാക്സിൻ ഡോസുകൾ അടുത്ത 3 ദിവസത്തിനുള്ളിൽ സംസ്ഥാനങ്ങൾക്കും, കേന്ദ്രഭരണ പ്രദേശങ്ങൾക്കുമായി ലഭിക്കും.
കേന്ദ്ര ഡ്രഗ്സ് ലബോറട്ടറിയുടെ അനുമതി ലഭിച്ച വാക്സിനുകളുടെ 50% എല്ലാ മാസവും ഭാരത സർക്കാർ ഇനിയും വാങ്ങിക്കുന്നതായിരിക്കും. അങ്ങനെ വാങ്ങുന്ന വാക്സിനുകൾ സംസ്ഥാനങ്ങൾക്ക് നേരത്തെ നല്കിയതുപോലെ സൗജന്യമായിതന്നെ നൽകും.
(
മന്ത്രിസഭ
സൈബര് സുരക്ഷാരംഗത്ത് ഇന്ത്യയും മൊറോക്കോയും സഹകരിക്കാനുള്ള ധാരണാപത്രം കേന്ദ്ര മന്ത്രിസഭായോഗം വിലയിരുത്തി
സൈബര് സുരക്ഷാരംഗത്ത് ഇന്ത്യയും മൊറോക്കോയും സഹകരിക്കാനുള്ള ധാരണാപത്രം പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം വിലയിരുത്തി. 2018 സെപ്റ്റംബര് 25നാണു ധാരണാപത്രം ഒപ്പുവെക്കപ്പെട്ടത്.
ഇന്ത്യയ്ക്കും മൊറോയ്ക്കും ഇടയിലുള്ള സുരക്ഷാസംബന്ധിയായ സംഭവങ്ങള് കണ്ടെത്താനും പരിഹരിക്കാനും ഇല്ലാതാക്കാനുമുള്ള അറിവും പരിജ്ഞാനവും പങ്കുവെക്കാന് ഉദ്ദേശിച്ചുള്ളതാണു ധാരണാപത്രം. ധാരണാപത്രം നടപ്പാക്കുന്നത് സൈബര് സുരക്ഷാ രംഗത്തു മൊറോക്കോയുമായി ബന്ധപ്പെട്ടു സ്ഥാപനപരവും ശേഷിപരവുമായ കഴിവു വര്ധിപ്പിക്കാന് സാധിക്കുക വഴി സൈബര് സുരക്ഷാ രംഗത്തു നിര്ണായകമാം വിധം പരസ്പരം ഗുണകരമായിത്തീരും.
(MRD - 08
ആരോഗ്യ, കുടുംബക്ഷേമ മന്ത്രാലയം
കോവിഡ് 19: ക്ഷയരോഗ രോഗികളുടെ ചികിത്സ ഉറപ്പു വരുത്തണമെന്ന് കേന്ദ്ര ആരോഗ്യ-കുടുംബക്ഷേമ മന്ത്രാലയം
(കോവിഡ് പ്രതിസന്ധിയുടെ പശ്ചാത്തലത്തില് ദേശീയ ക്ഷയരോഗ നിവാരണ പദ്ധതി പ്രകാരമുള്ള എല്ലാ സൗകര്യങ്ങളും പൊതുജനങ്ങള്ക്ക് ലഭിക്കുന്നുണ്ടെന്നും ക്ഷയരോഗനിര്ണയവും രോഗികള്ക്കുള്ള ചികിത്സയും ഉറപ്പു വരുത്തണമെന്നും എല്ലാ സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കേന്ദ്ര ആരോഗ്യ-കുടുംബക്ഷേമ മന്ത്രാലയം നിര്ദേശം നല്കി.
പുതുതായി രോഗബാധ സ്ഥിരീകരിച്ചവര്ക്കോ നിലവില് ചികിത്സയിലുളള എല്ലാ ക്ഷയ രോഗികള്ക്കും ഒരു മാസത്തേക്കുള്ള മരുന്നുകള് നല്കണമെന്നും നിര്ദേശിച്ചിട്ടുണ്ട്. രോഗികള്ക്ക് സൗകര്യപ്രദമായ കേന്ദ്രങ്ങളില് മരുന്നുകള് ലഭിക്കുന്നുണ്ടെന്നും ചികില്സ തടസം കൂടാതെ ലഭിക്കുന്നുണ്ടെന്നും സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും സര്ക്കാറുകള് ഉറപ്പാക്കേണ്ടതാണ്.
രോഗികള്ക്ക് ഇത്തരം കേന്ദ്രങ്ങളില് നിന്ന് മരുന്നുകള് വാങ്ങാന് കഴിയുന്നില്ലെങ്കില് രോഗിയുടെ വീട് എവിടെയാണെങ്കിലും മരുന്ന് എത്തിക്കുന്നതിനുള്ള സൗകര്യമൊരുക്കണമെന്നും നിര്ദ്ദേശമുണ്ട്. കോവിഡ് രോഗവ്യാപനത്തെ തുടര്ന്ന് പ്രഖ്യാപിക്കേണ്ടി വന്ന ലോക്ക് ഡൗണിന്റെ പശ്ചാത്തലത്തില് മരുന്നുകള് ആവശ്യത്തിന് ശേഖരിക്കുകയും ആവശ്യാനുസരണം വിതരണം ചെയ്യണമെന്നും ചൂണ്ടിക്കാട്ടി ആരോഗ്യ മന്ത്രാലയം ഉത്തരവും പുറപ്പെടുവിച്ചു.
സംസ്ഥാനങ്ങളിലും കേന്ദ്രഭരണ പ്രദേശങ്ങളിലും ക്ഷയരോഗ നിര്ണയം, ചികിത്സാസൗകര്യങ്ങള് എന്നിവ നിലവില് പൂര്ണ്ണ തോതില് പ്രവര്ത്തിച്ചു വരുന്നുണ്ട്. കോവിഡ് മുന്കരുതലുകള് സ്വീകരിച്ച് രോഗികള് ക്ഷയരോഗ ചികിത്സ തുടരേണ്ടതാണ്. രോഗികളുടെയും ആരോഗ്യ പ്രവര്ത്തകരുടെയും ആരോഗ്യത്തിന് നിലവിലെ സാഹചര്യത്തില് മുന്ഗണന നല്കണം. ഇക്കാര്യത്തില് എന്തെങ്കിലും ബുദ്ധിമുട്ട് നേരിടേണ്ടി വന്നാല് ടിബി ടോള് ഫ്രീ നമ്പറായ 18 00 11 66 66 ല് രോഗികള്ക്ക് ബന്ധപ്പെടാവുന്നതാണ്.
ഇത് സംബന്ധിച്ച നിര്ദേശങ്ങള് www.tbcindia.gov.in എന്ന വെബ്സൈറ്റില് ''വാര്ത്തകളും ഹൈലൈറ്റുകളും'' എന്ന സെക്ഷനിൽ ലഭ്യമാണ്.
പ്രധാനമന്ത്രിയുടെ ഓഫീസ്
യുനെസ്കോയുടെ ലോക പൈതൃക പട്ടികയിൽ ശാന്തിനികേതനെ ഉൾപ്പെടുത്തിയതിൽ പ്രധാനമന്ത്രി സന്തോഷം പ്രകടിപ്പിച്ചു
യുനെസ്കോയുടെ ലോക പൈതൃക പട്ടികയിൽ ശാന്തിനികേതൻ ഇടം നേടിയതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
ശ്രീ മോദി X-ൽ പോസ്റ്റ് ചെയ്തു:
"ഗുരുദേവ് രവീന്ദ്രനാഥ ടാഗോറിന്റെ ദർശനത്തിന്റെയും ഇന്ത്യയുടെ സമ്പന്നമായ സാംസ്കാരിക പൈതൃകത്തിന്റെയും പ്രതീകമായ ശാന്തിനികേതനെ UNESCO ലോക പൈതൃക പട്ടികയിൽ ഉൾപ്പെടുത്തിയതിൽ സന്തോഷമുണ്ട്. ഇത് എല്ലാ ഇന്ത്യക്കാർക്കും അഭിമാന നിമിഷമാണ്."
പ്രധാനമന്ത്രിയുടെ ഓഫീസ്
നേപ്പാൾ പ്രധാനമന്ത്രിയുടെ ഭാര്യ സീതാ ദഹലിന്റെ വിയോഗത്തിൽ പ്രധാനമന്ത്രി അനുശോചിച്ചു
നേപ്പാൾ പ്രധാനമന്ത്രി പുഷ്പ കമാൽ ദഹൽ പ്രചണ്ഡയുടെ ഭാര്യ ശ്രീമതി സീതാ ദഹലിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തുകയും നേപ്പാൾ പ്രധാനമന്ത്രിയെ അനുശോചനം അറിയിക്കുകയും ചെയ്തു.
പ്രധാനമന്ത്രി ട്വീറ്റ് ചെയ്തു :
“ശ്രീമതി സീതാ ദഹലിന്റെ വിയോഗത്തെക്കുറിച്ച് അറിഞ്ഞതിൽ അതിയായ ദുഃഖമുണ്ട്. നേപ്പാൾ പ്രധനമന്ത്രി പ്രചണ്ഡയോട് ഞാൻ ആത്മാർത്ഥമായ അനുശോചനം രേഖപ്പെടുത്തുന്നു, പരേതയുടെ ആത്മാവിന് നിത്യശാന്തി ലഭിക്കട്ടെ എന്ന് പ്രാർത്ഥിക്കുന്നു. ഓം ശാന്തി.”
ആഭ്യന്തരകാര്യ മന്ത്രാലയം
സിആര്പിഎഫ് പള്ളിപ്പുറം ആശുപത്രിയില് മെഡിക്കല് സ്പെഷ്യലിസ്റ്റിന്റെ ഒഴിവുകളിലേക്ക് നവംബര് 29ന് വാക്ക് ഇന് ഇന്റര്വ്യൂ
പള്ളിപ്പുറം സിആര്പിഎഫ് കോംപോസിറ്റ് ആശുപത്രിയില് രണ്ട് സ്പെഷ്യലിസ്റ്റുകളുടെ ഒഴിവുകളിലേക്ക് 2021 നവംബര് 29ന് രാവിലെ 9 മണിക്ക് ആശുപത്രിയില് വച്ച് വാക്ക് ഇന് ഇന്റര്വ്യൂ നടത്തും. ഐ സ്പെഷ്യലിസ്റ്റ്, മെഡിസിന് എന്നീ രണ്ടു തസ്തികകളിലേക്കാണ് നിയമനം. അപേക്ഷകര്, ഇന്റര്വ്യൂ തിയതിയില് 70 വയസ്സിനു താഴെ പ്രായമുള്ളവരാകണം. ബന്ധപ്പെട്ട സ്പെഷ്യലൈസേഷനില് ബിരുദാനന്തര ബിരുദമോ, പി ജി ഡിപ്ലോമയോ, ബിരുദാനന്തര ബിരുദത്തിന് ശേഷമുള്ള ഒന്നരവര്ത്തെ പ്രവര്ത്തിപരിചയം അല്ലെങ്കില് പിജി ഡിപ്ലോമക്കുശേഷമുള്ള രണ്ടരവര്ഷത്തെ പ്രവര്ത്തി പരിചയമോ ഉണ്ടാകണം. തെരഞ്ഞെടുക്കപ്പെടുന്നവര്ക്ക് മാസം 85,000 രൂപ റെമ്യൂണറേഷന് ലഭിക്കും. ഇന്റര്വ്യൂവിന് എത്തുന്നവര് ബിരുദം, വയസ്സ്, പ്രവര്ത്തി പരിചയം എന്നിവ തെളിയിക്കുന്ന അസ്സല് രേഖകളും, ഏതു തസ്തികയിലേക്കാണ് എന്നു സൂചിപ്പിക്കുന്ന വെള്ളക്കടലാസില് തയ്യാറാക്കിയ അപേക്ഷയും, അഞ്ചു പാസ്പോര്ട്ട് സൈസ് ഫോട്ടോയും കയ്യില് കരുതണം. കൂടുതല് വിവരങ്ങള്ക്ക് 0471-2750380, 2754242 എന്നീ നമ്പറുകളില് ബന്ധപ്പെടാം. വെബ്സൈറ്റ് - www.crpf.gov.in
(Visitor Counter : 13
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 197.98 കോടി കടന്നു
(ന്യൂ ഡൽഹി: ജൂലൈ 04 , 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 197.98 കോടി  കടന്നു. 2,58,55,578 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.69 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 1,13,864 പേരാണ്. ഇത് ആകെ രോഗബാധിതരുടെ 0.26 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 13,958 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,28,79,477 ആയി. ദേശീയ രോഗമുക്തി നിരക്ക് 98.53%
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 16,135 പേർക്കാണ്.
കഴിഞ്ഞ 24 മണിക്കൂറിൽ 3,32,978 പരിശോധനകൾ നടത്തി. 86.39 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 3.74 ശതമാനമാണ്. പ്രതിദിന രോഗസ്ഥിരീകരണ നിരക്ക്
രാഷ്ട്രപതിയുടെ കാര്യാലയം
ഫക്രുദ്ദീന് അലി അഹമ്മദിന് അദ്ദേഹത്തിന്റെ ജന്മ വാര്ഷികത്തില് രാഷ്ട്രപതി പ്രണാമമര്പ്പിച്ചു
(13 മെയ് 2020
രാഷ്ട്രപതി ശ്രീ. രാം നാഥ് കോവിന്ദ് മുന് രാഷ്ട്രപതി ഫക്രുദ്ദീന് അലി അഹമ്മദിന് അദ്ദേഹത്തിന്റെ ജന്മ വാര്ഷികത്തില് ഇന്ന് രാഷ്ട്രപതി ഭവനില് പ്രണാമമര്പ്പിച്ചു. ഫക്രുദ്ദീന് അലി അഹമ്മദിന്റെ ഛായാചിത്രത്തിനു മുമ്പില് രാഷ്ട്രപതി ആദരാജ്ഞലിയര്പ്പിച്ചു.
പ്രധാനമന്ത്രിയുടെ ഓഫീസ്
സംസ്ഥാനപ്പിറവി ദിനത്തില് രാജസ്ഥാനിലെ ജനങ്ങള്ക്ക് പ്രധാനമന്ത്രിയുടെ ആശംസ
സംസ്ഥാനപ്പിറവി ദിനത്തില് രാജസ്ഥാനിലെ ജനങ്ങള്ക്ക് പ്രധാനമന്ത്രി ആശംസകള് നേര്ന്നു. രാജസ്ഥാനിലെ ജനങ്ങള് അവരുടെ സ്ഥൈര്യം, ധൈര്യം, ശൗര്യം എന്നിവയുടെ പേരില് അറിയപ്പെടുന്നവരാണ്. സംസ്ഥാനം പുരോഗതിയുടെ പാതയില് അനവരതം തുടരട്ടെയെന്ന് ഞാന് പ്രാര്ത്ഥിക്കുന്നു, - പ്രധാനമന്ത്രി ശ്രീ.നരേന്ദ്ര മോദി ഒരു സന്ദേശത്തില് പറഞ്ഞു.
(
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ വാട്സ്ആപ്പ് ചാനൽ ആരംഭിച്ചു
പ്രധാനമന്ത്രി ശ്രീ നരേന്ദ്ര മോദിയുടെ വാട്സ്ആപ്പ് ചാനൽ ഇന്ന് ആരംഭിച്ചു. ഒപ്പം ചാനൽ ഫോളോ ചെയ്യാനുള്ള ലിങ്കും അദ്ദേഹം പങ്കിട്ടു.
ഒരു എക്സ് പോസ്റ്റിൽ, പ്രധാനമന്ത്രി അറിയിച്ചു;
“ഇന്ന് എന്റെ വാട്ട്സ്ആപ്പ് ചാനൽ ആരംഭിച്ചു. ഈ മാധ്യമത്തിലൂടെ ആശയവിനിമയം പുലർത്താൻ കാത്തിരിക്കുന്നു! https://www.whatsapp.com/channel/0029Va8IaebCMY0C8oOkQT1F എന്ന ലിംങ്കിൽ ക്ലിക്ക് ചെയ്യുക.."
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 75.22 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 25,404 പേർക്ക്
ചികിത്സയിലുള്ളത് ആകെ രോഗബാധിതരുടെ 1.09 %
രാജ്യത്ത് നിലവിൽ ചികിത്സയിലുള്ളത് 3,62,207 പേർ
രോഗമുക്തി നിരക്ക് 97.58%
കഴിഞ്ഞ 24 മണിക്കൂറിനിടെ 37,127 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,24,84,159 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 81 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 15 ദിവസമായി 3 ശതമാനത്തിൽ താഴെ
ആകെ നടത്തിയത് 54.44 കോടി പരിശോധനകൾ.
ആരോഗ്യ, കുടുംബക്ഷേമ മന്ത്രാലയം
ഒറ്റ ദിവസം ഏറ്റവും കൂടുതല് രോഗമുക്തര്; സുഖംപ്രാപിച്ചത് 51,255 പേര്
ആകെ രോഗമുക്തര് 11.5 ലക്ഷത്തോളം
രോഗമുക്തിനിരക്ക് ഉയര്ന്ന് 65.44 ശതമാനമായി
മരണനിരക്ക് തുടര്ച്ചയായി കുറഞ്ഞ് 2.13 ശതമാനത്തില്
(കഴിഞ്ഞ 24 മണിക്കൂറിനുള്ളില് രാജ്യത്ത് 51,225 കോവിഡ് 19 രോഗികള് സുഖംപ്രാപിച്ചു. രാജ്യത്തെ കോവിഡ് മുക്തരുടെ ആകെ എണ്ണം 11,45,629 ആയി. കോവിഡ് രോഗമുക്തരായത്. കഴിഞ്ഞ 24 മണിക്കൂറിനുള്ളിലെ രോഗമുക്തരുടെ എണ്ണം ഇതുവരെയുള്ളതില് ഏറ്റവും കൂടിയതാണ്. ഇതോടെ രോഗമുക്തി നിരക്ക് 65.44 ശതമാനമായി ഉയര്ന്നു.
കേന്ദ്ര, സംസ്ഥാന/കേന്ദ്രഭരണപ്രദേശ ഗവണ്മെന്റുകളുടെ കൂട്ടായ കോവിഡ് 19 പ്രതിരോധപ്രവര്ത്തനങ്ങളും മുന്നിര ആരോഗ്യപ്രവര്ത്തകരുടെയും മറ്റു കോവിഡ് 19 പോരാളികളുടെയും നിസ്വാര്ത്ഥ ത്യാഗവും രോഗമുക്തി നിരക്ക് തുടര്ച്ചയായി വര്ധിക്കുന്നുവെന്ന് ഉറപ്പാക്കുന്നു.
രോഗമുക്തരും ചികിത്സയിലുള്ളവരും തമ്മിലുള്ള അന്തരവും ക്രമാനുഗതമായി ഉയരുകയാണ്. 2020 ജൂണ് 10നാണ് ചികിത്സയിലുള്ളവരുടെ എണ്ണത്തേക്കാള് രോഗമുക്തരുടെ എണ്ണം ആദ്യമായി കൂടിയത്. 1,573 ആയിരുന്നു ആ വ്യത്യാസം. ഇന്നത്തെ കണക്കനുസരിച്ച് അന്തരം 5,77,899 ആയി ഉയര്ന്നു.
രാജ്യത്ത് നിലവില് ചികിത്സയിലുള്ളത് 5,67,730 പേരാണ്. ഇത് ആകെ രോഗികളുടെ 32.43% മാത്രമാണ്. ഇവര്ക്കെല്ലാം ആശുപത്രികളിലും വീടുകളിലും ചികിത്സ ഉറപ്പാക്കിയിട്ടുമുണ്ട്. ചിട്ടയായ പ്രവര്ത്തനത്തിലൂടെ രോഗമുക്തി നിരക്ക് ഉയര്ത്താനും മരണനിരക്ക് കുറയ്ക്കാനും കാരണമായി. ആഗോള ശരാശരി കണക്കിലെടുക്കുമ്പോള് ഏറ്റവും കുറഞ്ഞ  കോവിഡ് മരണനിരക്കുകളിലൊന്നാണ്  ഇന്ത്യയിലുള്ളത്.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
ആരോഗ്യ, കുടുംബക്ഷേമ മന്ത്രാലയം
കോവിഡ്- 19: അധിക യാത്രാ മാര്ഗനിര്ദ്ദേശങ്ങള്
കൊറോണവൈറസ് ഭീഷണിയുടെ പശ്ചാത്തലത്തില് നിലവിലുള്ള വിസ നിയന്ത്രണങ്ങള്ക്കു പുറമെ, ഇറ്റലി, കൊറിയ എന്നിവിടങ്ങളില് നിന്ന് ഇന്ത്യയിലേക്ക് വരുന്ന യാത്രക്കാര് ആ രാജ്യങ്ങളിലെ ആരോഗ്യവകുപ്പിന്റെ അംഗീകാരമുള്ള നിര്ദ്ദിഷ്ട ലബോറട്ടറികളില് പരിശോധന നടത്തികോവിഡ്- 19 ഇല്ലെന്ന സര്ട്ടിഫിക്കറ്റ് ഹാജരാക്കണം. ഈ തീരുമാനം ഈ മാസം 10 മുതല്  നിലവില് വരും. കോവിഡ്-19 ശാന്തമാകുന്നതുവരെയുള്ള ഒരുതാല്ക്കാലിക നടപടിയാണിതെന്ന് കേന്ദ്ര ആരോഗ്യ, കുടുംബക്ഷേമ മന്ത്രാലയം അറിയിച്ചു.
(AM/MRD
രാജ്യരക്ഷാ മന്ത്രാലയം
കെനിയൻ പ്രതിരോധ സേന മേധാവി, ഒരാഴ്ചത്തെ സന്ദർശനത്തിനായി ഇന്ത്യയിൽ
കെനിയൻ പ്രതിരോധ സേന മേധാവി, ജനറൽ റോബർട്ട് കിബോച്ചി, നവംബർ 2 മുതൽ 6 വരെ ഇന്ത്യ സന്ദർശിക്കുന്നു. ഈ വർഷം മെയ് മാസത്തിൽ പ്രതിരോധ സേനാമേധാവി പദവി ഏറ്റെടുത്തതിനു ശേഷം ആഫ്രിക്കയ്ക്ക് പുറത്ത് അദ്ദേഹം സന്ദർശിക്കുന്ന ആദ്യ വിദേശ രാജ്യമാണ് ഇന്ത്യ. ഒരാഴ്ച നീളുന്ന സന്ദർശനത്തിൽ അദ്ദേഹം പ്രതിരോധമന്ത്രി, ദേശീയ സുരക്ഷാ ഉപദേഷ്ടാവ്, സേനാ മേധാവികൾ, വിദേശകാര്യ മന്ത്രാലയത്തിലെ മുതിർന്ന ഉദ്യോഗസ്ഥർ എന്നിവരുമായി ന്യൂഡൽഹിയിൽ കൂടിക്കാഴ്ച നടത്തും. ആഗ്ര, മഹു, ബംഗളൂരു എന്നിവിടങ്ങളിലും അദ്ദേഹം സന്ദർശനം നടത്തും.
ഇന്ത്യയും കെനിയയും ഉഭയകക്ഷി ബന്ധം കൂടുതൽ വർദ്ധിപ്പിക്കാനിരിക്കുന്ന സാഹചര്യത്തിലാണ് പ്രതിരോധ സേനാ മേധാവിയുടെ ഇന്ത്യൻ സന്ദർശനം. 2016ൽ പ്രധാനമന്ത്രി ശ്രീ നരേന്ദ്രമോദിയുടെ കെനിയൻ സന്ദർശനവും തുടർന്ന് 2017 ൽ കെനിയൻ പ്രസിഡന്റ്, കെന്യാത്തയുടെ ഇന്ത്യൻ സന്ദർശനത്തിനുശേഷവും ഇരുരാജ്യങ്ങളും തമ്മിലുള്ള ബന്ധം കൂടുതൽ ശക്തിപ്പെട്ടുവരികയാണ്. പ്രതിരോധ മേഖലയിലെ വിഭവശേഷി വികസനം, ഭീകരവാദത്തിനെതിരായ പോരാട്ടം, ഐക്യരാഷ്ട്ര സംഘടനയുടെ സമാധാന പരിപാടികൾ, ആരോഗ്യസുരക്ഷ, സൈബർ സുരക്ഷ എന്നീ മേഖലകളിലാണ് ഇരുരാജ്യങ്ങളും തമ്മിൽ സഹകരിച്ച് പ്രവർത്തിക്കുന്നത്.